Coordenadas: 43°26′26″N 5°05′45″O﻿ / ﻿43.44056, -5.09583

Para outras páxinas con títulos homónimos véxase: Abres.
Mapa das parroquias da Veiga.
**Abres** é unha parroquia do concello asturiano da Veiga. Nos seus 10,49 km² habitan un total de 187 persoas (segundo datos de 2017), repartidas entre as poboacións de Abres e Refoxos. Está a uns 70 metros de altura sobre o nivel do mar. Atópase na marxe dereita do río Eo, no límite máximo de alcance das mareas do mar Cantábrico, razón pola que o tramo baixo do río se denominou durante séculos "ría de Abres". De feito, na beira esquerda do río, xa en Galiza, atópase a parroquia da Ría de Abres, do concello lucense de Trabada.

Xeografía
---------

### Localidades

| Número | Nome | Poboación (2017) |  % Poboación de Abres |
| --- | --- | --- | --- |
| 1 | Abres | 143 | 76,47% |
| 2 | Refoxos | 44 | 23,53% |

### Lugares

* A Abraira
* A Alameda
* A Alcandra
* A Arnela
* Bustelo
* O Canaval
* Os Cantos
* O Casal
* A Casanova
* A Chimpada
* A Curuxa
* A Curuxa de Baixo
* A Curuxa de Riba
* A Entreseca
* A Ferraría
* A Forxa
* Grandamiá
* Llanderrozos
* O Marquín
* A Mundiña
* O Pao da Cruz
* O Pebidal
* A Pedreira
* O Penedo
* A Ponte
* Pumardeveiga
* O Rego da Pía
* A Rúa
* A Sela de Murias
* A Torre
* O Valdavila
* A Veigadouria
* Viladonga

Patrimonio
----------

### Igrexa parroquial de Santiago de Abres

Dedicada ao Apóstolo, de estilo barroco do século XVIII. Ten pórticos aos pés e espadana de dous ollos. Conserva varios retablos da mesma época da edificación, ademais de dúas imaxes de Santiago, cabaleiro e peregrino. Coñecida como «templo de asilo» desde 1774. No libro da Confraría do Sacramento e do Rosario que se custodia no seu arquivo, consérvase unha bula do Papa Pío VI, datada no ano 1794, pola que se concedía indulxencia plenaria a quen acudise alí:

> 
> 
> «Una vez confesado y comulgado en el día de la festividad del mismo Santiago Apóstol, desde sus primeras vísperas hasta el ocaso del sol y allí rezasen a Dios Nuestro Señor por la paz y la concordia entre los Príncipes Cristianos, extirpación de las heregías y demás necesidades de la Iglesia»
> 
> 

### Castelo de Pividal ou de Miranda

Na zonna alta de Abres podemos atopar o Castelo de Pividal cun impoñente torreón almenado. O Palacio é o protagonista dun recinto amurallado e nel destaca o seu blasonada fachada de gusto Barroco, en cuxo frontón figura a data de construción do inmoble: 1674. Conta o recinto con capela, na que se garda a imaxe dunha curiosa advocación moi estendida por toda a conca do EO. Trátase de María da O e é un dos poucos exemplos que se coñecen da Virxe embarazada; do século XVII, a imaxe componse da talla da virxe e unha máis pequena do Neno apoiado no seu ventre. No 2003 foi adquirida polos seus actuais propietarios.

### O Cristo da Ponte

No lugar da Ponte, existía unha pequena capela que custodiaba unha figura de Cristo na cruz (s. XVII), á que a xente do lugar chama o Cristo da Ponte, imaxe que os peregrinos e camiñantes veneraban antes de cruzar o río Eo e entrar en Galicia. Actualmente esta figura inda existe e pódese observar en bo estado ó pasar polo lugar.

O Dicionario xeográfico-estatístico-histórico de España e as súas posesións de Ultramar de Pascual Madoz fíxose eco da existencia do paso, debido a que preto de tres dos seus piares construíuse unha presa para embalsar a auga que abastecía a tres muíños asentados na zona.

Personaxes ilustres
-------------------

**Cándido Sanjurjo Fernández (1919 - 2010)**, escritor nado no barrio da Ponte en Abres.

**Álvaro Fernández Fernández (1880 - 05/01/1988)**, naceu na parroquia de San Martín de Mohías no concello de Coaña. Estudou teoloxía en Sevilla, filosofía en Mondoñedo e latín en Navia. Ordenouse sacerdote en 1906. Desde 1920 era o titular das parroquias de Santiago de Abres e Guiar, en Asturias, e Ría de Abres en Trabada. Está soterrado no cemiterio parroquial de Santiago de Abres.

No momento do seu falecemento ós 107 anos chegou a ser o cura en activo máis lonxevo de España  e do mundo

> 
> 
> "Mi longevidad no tiene mayor secreto. Siempre he sido hombre y medio de fuerza. Echando un pulso no tenía rival y en mi juventud era capaz de levantar 50 kilos con los dientes. No he tenido vicios: ni fumar ni beber. Sólo jugar a los bolos, y a eso ganaba siempre".
> 
>

Notas
-----

1. ↑  "Topónimos oficiais do concello da Veiga" (PDF). *sede.asturias.es*. Consultado o 4 de novembro de 2021.
2. ↑  *Diccionario Geográfico de Asturias*. Oviedo: Editorial Prensa Asturiana, S.A. 2000.
3. ↑  "Por Santiago de Abres (Vegadeo)". *Asociación Astur-Leonesa de amigos del Camino de Santiago*. Consultado o 13/03/2023.
4. ↑  "Palacios y Casonas". *Concejo de Vegadeo*. Consultado o 13/03/2023.
5. ↑  "Don Álvaro, siempre vivo en Abres". *La Nueva España*. 07/01/2013. Consultado o 14/03/2023.
6. ↑  "Álvaro Fernández, párroco de Abres". 06/01/1988. Consultado o 14/03/2023.

| * v
* c
* e
Asturias Parroquias da Veiga |
| --- |
| 
* Abres
* Guiar
* Meredo
* Paramios
* Piantón
* A Veiga

 |


|  |  |
| --- | --- |
| Control de autoridades | 
* Wd: Q331319
* código INE: 33074010000
* GeoNames: 3131023

 |